Document ID: 31984R2247

*****
ΚΑΝΟΝΙΣΜΟΣ (ΕΟΚ) αριθ. 2247/84 ΤΟΥ ΣΥΜΒΟΥΛΙΟΥ
της 30ής Ιουλίου 1984
ο οποίος τροποποιεί τον κανονισμό (ΕΟΚ) αριθ. 435/80 επεκτείνοντας το πεδίο εφαρμογής του στις φράουλες της διάκρισης 08.08 Α ex ΙΙ του Κοινού Δασμολογίου, καταγωγής των κρατών της Αφρικής, της Καραϊβικής και του Ειρηνικού ή των υπερποντίων χωρών και εδαφών
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 43 και 113,
την πρόταση της Επιτροπής,
τη γνώμη του Ευρωπαϊκού Κοινοβουλίου (1),
Εκτιμώντας:
ότι ο κανονισμός (ΕΟΚ) αριθ. 435/80 του Συμβουλίου της 18ης Φεβρουαρίου 1980 περί του καθεστώτος που εφαρμόζεται στα γεωργικά προϊόντα και σε ορισμένα εμπορεύματα προερχόμενα από τη μεταποίηση γεωργικών προϊόντων καταγωγής των κρατών της Αφρικής, της Καραϊβικής και του Ειρηνικού ή των υπερποντίων χωρών και εδαφών (2), όπως τροποποιήθηκε τελευταία από τον κανονισμό (ΕΟΚ) αριθ. 3019/81 (3), προβλέπει την ολική ή μερική απαλλαγή από τους δασμούς για τα εν λόγω προϊόντα· ότι, λόγω του ενδιαφέροντος που παρουσιάζουν οι φράουλες για την οικονομία αυτών των κρατών, χωρών και εδαφών, είναι σκόπιμο να υπάρξει για το προϊόν αυτό μερική μείωση των δασμών για μια καθορισμένη περίοδο του έτους·
ότι είναι σκόπιμο να μειωθεί κατά 60 % ο δασμός που εφαρμόζεται στις φράουλες της διάκρισης 08.08 Α ex ΙΙ του Κοινού Δασμολογίου μέσα στα όρια κοινοτικής δασμολογικής ποσόστωσης 700 τόνων, για την περίοδο από την 1η Νοεμβρίου μέχρι το τέλος Φεβρουαρίου· ότι πρέπει, συνεπώς, να τροποποιηθεί, για το σκοπό αυτό, ο κανονισμός (ΕΟΚ) αριθ. 435/80,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στον τίτλο VII του κανονισμού (ΕΟΚ) αριθ. 435/80 παρεμβάλλεται το ακόλουθο άρθρο:
«Άρθρο 14α
1. Για το προϊόν που αναφέρεται κατωτέρω ο δασμός του Κοινού Δασμολογίου μειώνεται κατά 60 % μέσα στα όρια κοινοτικής δασμολογικής ποσόστωσης 700 τόνων.
1.2 // // // Κλάση
του Κοινού
Δασμολογίου // Περιγραφή εμπορευμάτων
// // // 08.08 // Νωπές οπώρες: // // Α. Φράουλες: // // ex ΙΙ Από 1η Αυγούστου μέχρι 30 Απριλίου: // // - από 1η Νοεμβρίου μέχρι το τέλος Φεβρουαρίου // //
2. Στην περίπτωση που η παράγραφος 1 δεν εφαρμόζεται για μια πλήρη ημερολογιακή περίοδο, όπως αναφέρεται στην παράγραφο 1, η σχετική ποσόστωση ανοίγεται prorata temporis.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Ιουλίου 1984.

Labels: 10
3
17